Source: http://vigala.eelk.ee/kalmistu/
Timestamp: 2019-08-24 14:24:48+00:00

Document:
Kalmistu – Vigala kogudus
Vigala kogudus
Vigala kalmistuvaht Lilian Mere
tel. 58 171 142
Kinnitatud EELK Vigala Maarja koguduse nõukogu 26.mai 2013.a. otsusega
EELK VIGALA MAARJA koguduse kalmistu kasutamise eeskiri
Kalmistu kasutamise eeskiri (edaspidi eeskiri) sätestab EELK Vigala Maarja koguduse (edaspidi kogudus) haldamisel oleva kalmistu (edaspidi kalmistu) kasutamise korra. Eeskiri on kohustuslik kõigile kalmistul viibivatele isikutele ja kalmistu kasutajatele.
Kalmistu rajamisel, haldamisel ja kasutamisel juhindutakse Eesti Vabariigi seadustest, Vigala valla ning muudest õigustloovatest aktidest ja käesolevast eeskirjast.
kalmistu – inimese surnukeha või surnud inimese säilmete (edaspidi nimetatud surnu) matmiseks ja mälestamiseks ettenähtud ning vajalike ehitistega maa-ala;
hauaplats – kalmistul asuv maa-ala ühe või mitme surnu matmiseks kirstus või tuhaurnis;
hauakoht – koht hauaplatsil kirstu või urni matmiseks;
hauarajatis – hauaplatsil paiknev inventar ja hauaplatsi piire või piirdeaaed;
hauatähis – ühte või mitut hauakohta tähistav rist, plaat, sammas, kivi või muu tähis.
hauaplatsi kasutaja – isik, kellel on hauaplatsi kasutamise õigus hauaplatsi kasutamise lepingu alusel;
matja – isik, kes korraldab surnu matmise;
omaksed – surnu abikaasa, vanemad, täisealine laps, õde, vend või muu surnu lähedane isik tulenevalt tema elukorraldusest;
kalmistu haldaja – kalmistu kasutamist korraldav kogudus.
(1) Koguduse maal asuvat kalmistut haldab EELK Vigala Maarja kogudus (edaspidi haldaja).
(2) Haldaja tagab kalmistu kasutamisel kalmistuseaduses sätestatud tingimuste täitmise ja kalmistu heakorra ning täidab teisi õigusaktidest tulenevaid ülesandeid.
§ 5. Hauaplatsi kasutamisõiguse tasu
Hauaplatsi kasutamisõiguse tasu, tähtaja ja muud tingimused sätestatakse kasutusõiguse lepingus.
KALMISTU HEAKORD
§ 6. Kalmistu heakorranõuded
(1) Kalmistul tuleb hoida korda, puhtust ja hauarahu.
1) kahjustada hooneid, piirdeid, väravaid, veevõtukohti, teid ja haljastust;
2) kahjustada või rikkuda kalme, hauaplatse, -rajatisi ja -tähiseid;
3) raiuda puid ilma raieloata;
4) teostada omavolilist kaevamist;
5) istutada puid ja põõsaid ning rajada hekke kalmistu haldaja kooskõlastuseta;
6) paigutada jäätmeid selleks mitte ette nähtud kohtadesse, tuua kalmistule olmejäätmeid või risustada kalmistu territooriumi mõnel muul viisil;
7) kasutamisest kõrvaldatud riste mitte asetada komposteeritavate jäätmete hulka;
8) suurendada omavoliliselt hauaplatsi mõõtmeid;
9) paigaldada ja eemaldada hauatähiseid ja -rajatisi kalmistu haldaja kooskõlastuseta;
10) sõita mootorsõidukiga kalmistu haldaja loata;
11) põletada lehti;
12) matta loomi;
13) muu avalikku korda, heakorda ja hauarahu rikkuv tegevus.
(3) Kalmistu haldajal on õigus eemaldada või määrata eemaldamisele kalmistu ilmet häirivad, sihipärast kasutamist takistavad või ohtlikud rajatised, aiad, puud ja põõsad.
HAUAPLATSI KASUTUSSE ANDMINE
§ 7. Hauaplatsi kasutusse andmise tingimused ja kord
(1) Matmiseks eraldatakse hauaplats kas kirstus või urnis matmiseks.
(2) Matja soovil eraldatakse kas ühe- või mitmekohaline hauaplats.
(3) Hauaplatsi suuruse ja asukoha määrab kalmistu haldaja:
1) ühe hauakohaga platsi suurus on üldjuhul 2,5 x 1,7 m
2) kahe hauakohaga platsi suurus on üldjuhul 2,5 x 2,5 m
3) kolme hauakohaga platsi suurus on üldjuhul 2,5 x 3,5 m
4) nelja hauakohaga platsi suurus on üldjuhul 2,5 x 4,5 m
(4) Kui hauaplatsi eraldamisel ilmneb takistusi (vanad ristid, teed, kõrghaljastus, jne) võib eraldada platsi, mille suurus erineb käesoleva paragrahvi lõikes 3 sätestatust.
(5) Vigala kalmistu kaguosas eraldatakse maa-ala vastavalt Kalmistuseaduse §7 lg.4, kus võib vajadusel matta järgides maetava usuliste ja kultuuriliste tavade eripära. Maa-ala piirid määrab Vigala Maarja koguduse juhatus.
(6) Hauaplatsi eraldamisel sõlmib matjaga hauaplatsi kasutamise lepingu (edaspidi kasutusleping) kalmistu haldaja. Kasutuslepingu tingimused ja vormi kinnitab Vigala Maarja koguduse juhatus.
(7) Kasutuslepingusse kantakse hauaplatsi kasutaja andmed, hauaplatsi asukoht ja suurus, määratakse kindlaks kasutuslepingust tulenevad poolte õigused ja kohustused, lepingu kehtivuse tähtaeg, selle muutmise, lõpetamise ja kolmandale isikule üleandmise kord, hauaplatsi kujundamise ja hooldamise nõuded, poolte vastutus ja vaidluste lahendamise kord ning hauaplatsi kasutaja kinnitus kalmistu kasutamise eeskirja tundmise ja täitmise kohta.
§ 8. Hauaplatsi kasutamise tähtaeg ning selle pikendamise tingimused ja kord
(1) Hauaplatsi kasutusleping sõlmitakse tähtajaga viisteist aastat
(2) Kasutuslepingu tähtaja lõppemisest teavitab kalmistu haldaja hauaplatsi kasutajat kirjalikult kuus kuud enne lepingu lõppemist. Hauaplatsi, mille kasutusleping on lõppenud, võtab kalmistu
haldaja arvele kui kasutajata hauaplatsi.
(3) Hauaplatsi senisel kasutajal on eesõigus uue kasutuslepingu sõlmimiseks. Uue kasutuslepingu
sõlmimiseks esitab hauaplatsi kasutaja haldajale kirjaliku avalduse vähemalt üks kuu enne
kasutuslepingu tähtaja möödumist. Uue kasutuslepingu sõlmimise avalduse esitamata jätmisel
loetakse kasutusleping lõppenuks ka juhul, kui hauaplatsi kasutaja jätkab hauaplatsi hooldamist.
§ 9. Kasutuslepingu üleandmine ja üleminek
(1) Hauaplatsi kasutaja võib kasutuslepingu kalmistu haldaja nõusolekul üle anda kolmandale
isikule. Üleandmise vormistab kalmistu haldaja kirjalikult.
(2) Hauaplatsi kasutaja surma korral on tema omastel eelisõigus hauaplatsi kasutamiseks ning
kasutuslepingusse astumiseks hauaplatsi kasutaja asemele. Kasutuslepingu vormistab kalmistu
haldaja kirjalikult hauaplatsi kasutaja surmatõendi esitamisel.
(1) Kasutusleping lõppeb tähtaja möödumisel, ülesütlemisel või hauaplatsi kasutaja surma korral.
(2) Hauaplatsi kasutaja võib kasutuslepingu erakorraliselt ühepoolselt enne tähtaja lõppu üles öelda,
esitades haldajale kirjalikult kasutuslepingu ülesütlemise avalduse.
(3) Haldajal on õigus kasutusleping erakorraliselt ühepoolselt enne tähtaja lõppu lõpetada esitades
haldajale kirjalikult kasutuslepingu ülesütlemise avalduse, kui hauaplats on tunnistatud hooldamata
hauaplatsiks vastavalt käesolevale eeskirjale.
(4) Hauaplatsi, mille kasutusleping on lõppenud, võtab kalmistu haldaja arvele kui kasutajata
hauaplatsi.
peatükk MATMINE
Matmise kord
(1) Loa matmiseks annab kalmistu haldaja maetava isiku surmatõendi või surnult sündinud lapse
puhul arstliku surmateatise alusel.
(2) Matmisel tuleb jälgida põlist matmistava, mille kohaselt kirst asetatakse hauda ida-lääne suunas
( maetava pea läänes) ja hauatähis asub haua peatsis.
1) Erisusi matmisel võib lubada käesoleva eeskirja §7 lg.5 alusel eraldatud maa-alal.
(3) Matmine tuleb registreerida kalmistu haldaja juures vähemalt kaks tööpäeva enne matuse
(4) Üldjuhul toimub matmine teisipäevast laupäevani valgel ajal.
(5) Matmisloa väljastamisel teeb kalmistu haldaja kande kalmisturegistrisse ja kalmistuplaanile.
(6) Kirstuga matmisel peab haua sügavus olema vähemalt 1,5 meetrit maapinnast ja kaugus
hauaplatsi piirist 0,2 m.
(7) Urniga matmisel peab matmise sügavus olema vähemalt 1 meeter maapinnast ja kaugus
hauaplatsi piirist 0,5 m. .
(8) Kui haua kaevamisel tuleb välja varem maetu säilmeid, siis tuleb need matta sama haua põhja
kaevatud süvendisse, tervena säilinud kirst jäetakse puutumata.
.(9) Kui haua rajamisel ilmneb ettenägematuid takistusi, võib kalmistu haldaja loal rajada haua ,
mille sügavus või kaugus hauaplatsi piirist erineb käesoleva paragrahvi lõigetes 6 ja 7 sätestatust.
(10) Haua kaevamise ja teiste matusega seotud tegevuste käigus kõrvalolevatele hauaplatsidele
tekitatud kahjustused kõrvaldab kahjustuse tekitanud hauaplatsi kasutaja kolme päeva jooksul pärast
matuse toimumist. Hauaplatside korrastamata jätmisel kõrvaldab kalmistu haldaja tekitatud
kahjustused hauaplatsi kasutaja kulul.
(11) Kirstuga maetava surnu pealematmine ei või toimuda varem kui 30 aasta möödumisel
viimasest matmisest samale kohale.
(12) Pealematmiseks on vajalik hauaplatsi kasutaja kirjalik nõusolek. Kui hauaplats on käesoleva
eeskirja kohaselt tunnistatud hooldamata hauaplatsiks, ei ole hauaplatsi kasutaja nõusolek nõutav.
(13) Vigala koguduse õpetajate ja kultuuri- või ajalooliselt tähtsaks tunnistatud haudadele peale ei
maeta. Nimekirja koostab koguduse juhatus.
HAUAPLATSI KUJUNDAMINE JA HOOLDAMINE
§ 12. Hauaplatsi kujundamine
(1) Kalmistu kujundamise eesmärgiks on ajalooliselt väljakujunenud miljöö ja seda iseloomustavate
elementide säilitamine.
(2) Kalmistu hooldamisel tuleb juhinduda Ajalooliste kalmistute hooldamise ja korrastamise
metoodilisest juhendist .
(3) Hauaplatsi kujundamisel tuleb järgida kalmistute kujunduse head tava, eelnimetatud juhendi
ning käesoleva eeskirja nõudeid nii hauatähiste, -rajatiste kui ka haljastuse osas.
(4) Kalmistu haljastuses tuleb lähtuda vajadusest kaitsta hauarajatisi ja -tähiseid puude ja põõsaste
kahjuliku mõju eest. Eemaldada tuleb puud, mis kahjustavad juurestiku, tüve või võraga
hauarajatisi, põhjustades nende purunemist, deformeerumist või sammaldumist.
(5) Haljastamisel tuleb eelistada madalhaljastust, puude leina- ja kääbusvorme. Kõrgekasvulisi puid
hauaplatsile istutada ei tohi ning isetekkelised puuvõrsed tuleb õigeaegselt eemaldada. Vältida tuleb
ohtralt juurevõsu ajavaid lehtpõõsaid (sirel, enelas jt). Põõsaste soovitavaks kõrguseks on kuni 1,5
m, hekkidel kuni 1 m. Hauaplatsil asuvate puude (tüve läbimõõduga üle 8 cm) ja suuremõõtmeliste
põõsaste mahavõtmine tuleb eelnevalt kooskõlastada kalmistu haldajaga.
(6) Hauaplatsi kujundamisel vältida keskkonda sobimatuid tehismaterjale, nagu plastid, kergkruus,
kunstmuru jmt. Uute hauarajatiste paigaldamisel jälgida nende sobivust keskkonda.
(7) Hauaplatsi ääristena on soovitav kasutada mätasääristust või looduslikke äärekive. Uute
monoliitsete betoonist valatud hauaplatsiääriste rajamine ei ole lubatud.
(8) Hauaplatsi, mille puhul ei ole järgitud kalmistu kujunduse põhimõtteid, tähistab kalmistu haldaja
hoiatussildiga ning edastab hauaplatsi kasutajale kirjaliku taasesitamist võimaldavas vormis
hoiatuse kasutuslepingus toodud aadressile. Hoiatuses märgitakse hauaplatsi olukord, platsi
korrastamise kohustus ja tähtaeg ning kohustuse täitmata jätmise tagajärjed.
(9) Kui hoiatuse edastamisele järgneva aasta jooksul hauaplatsi kasutaja ei kõrvalda kalmistu
kujunduspõhimõtetele mittevastavaid hauarajatisi, hauatähiseid või haljastust, kõrvaldab kalmistu
haldaja need hauaplatsi kasutaja kulul.
§ 13. Hauatähise ja -piirde paigaldamine, eemaldamine ja teisaldamine
(1) Hauaplats peab olema tähistatud risti, hauatahvli, -kivi, -samba, -plaadi, monumendi või muu
tähisega, millele on kantud surnu ees- ja perekonnanimi ning sünni- ja surmaaeg.
(2) Hauaplatsile võib paigutada muud sobivat inventari nagu vaasid, valgustid, pingid.
(3) Hauatähised, -rajatised, muu inventar ja haljastus peavad asuma hauaplatsi piires ega tohi
oluliselt häirida kõrvalasuvate hauaplatside kasutamist ja korrastamist.
(4) Hauatähiste ja –rajatiste paigaldamine, eemaldamine või teisaldamine tuleb eelnevalt
kooskõlastada kalmistu haldajaga.
(5) Kalmistu miljöölise väärtuse säilitamise eesmärgil tuleb nii kasutusel olevatel kui mahajäetud
hauaplatsidel vanemad kui 50 aastased hauatähised ja –piirded jätta oma algsele kohale. Jalalt
murdunud ning katkised ristid ja muud hauatähised (ka tükid) ning piirete fragmendid, mida ei ole
võimalik algsel kohal eksponeerida, tuleb viia kalmistu haldaja poolt määratud kohta. Vanad
metallist ja kivipostidega piirded ja hauatähised tuleb võimalusel taastada.
(6) Hauaplatsi väljaandmisel uuele kasutajale säilitatakse väärtuslikud hauatähised ja –rajatised ning
lisatakse vastav kohustus hauaplatsi uue kasutajaga sõlmitavasse kasutuslepingusse. Uus hauaplatsi
kasutaja on kohustatud tagama hauaplatsil olevate hauatähiste ja –rajatiste säilimise ja korrasoleku,
vajadusel teostama hooldusremondi, ning suhtuma austavalt varem hauaplatsile maetuisse.
§ 14. Kalmistu ja hauaplatsi hooldamine
(1) Hauaplatsi hooldamise eest vastutab hauaplatsi kasutaja. Hauaplatsi kasutaja on kohustatud
korrastama hauaplatsi ning hauaplatsi ümbritsevad vahekäigud. Hauaplatsi hooldamisel tekkinud
praht tuleb viia selleks ettenähtud kohta.
2) hauaplatsilt on eemaldatud kuivanud taimed ja pärjad ning pleekinud kunstlilled;
4) hauatähised ja piirded on üldjuhul puhtad ja terved ning neil olev tekst loetav;
5) hauaplatsi katteplaadid on terved;
6) hauaplatsilt ja hauaplatsi ümbritsevast vahekäigust on riisutud ära lehed ja muu praht.
(3) Hauaplatsi hooldamisel tekkinud jäätmed tuleb liigiti sorteerida ning panna selleks ettenähtud
jäätmemahutisse ja/või ettenähtud kohta.
(4) Hauaplatsil suuremahuliste hooldus- ja remonttööde teostamisel tekkinud ehitusjäätmete äraveo
on hauaplatsi kasutaja kohustatud teostama omal kulul.
(5) Hooldusnõuete eiramisel on haldajal õigus teha hauaplatsi kasutajale ettekirjutus, millega
juhitakse tähelepanu hooldusnõuete rikkumisele ning antakse hauaplatsi kasutajale puuduste
kõrvaldamiseks tähtaeg. Hauaplatsi kasutaja poolsel ettekirjutuse mittetäitmisel või
mittenõuetekohasel täitmisel on haldajal õigus korraldada ettekirjutuse täitmine hauaplatsi kasutaja
kulul.
(6) Vigala koguduse õpetajate ja kultuuri- või ajalooliselt tähtsaks tunnistatud hauad hooldatakse
vajadusel või omaste palvel kalmistu haldaja poolt.
(7) Haldaja poolt hooldatavate hauaplatside nimekirja kinnitab koguduse juhatus
§ 15. Hooldamata hauaplatsi arvelevõtmise ja taaskasutusse andmise kord
(1) Kalmistu haldaja tuvastab ja tähistab korrastamata hauaplatsi selle korrastamise tähtaega
kajastava hoiatava sildiga.
(2) Kalmistu haldaja tunnistab korrastamata hauaplatsi hooldamata hauaplatsiks, kui selle
tähistamisest on möödunud vähemalt üks aasta.
(3) Hooldamata hauaplatsi võib anda taaskasutusse kirstuga pealematmiseks pärast 30 aasta
möödumist viimasest matmisest samale kohale.
§ 16. Vastutus ja järelevalve
(2) Järelevalvet eeskirja täitmise üle teostab haldaja ja Eesti Vabariigi seadustest, Vigala valla ning
muudest õigustloovatest aktidest tulenevalt Vigala vallavalitsus .
(1) Eeskiri kehtestatakse “Kalmistuseaduse“ § 7 lõike 3 alusel.
(2) Seniseks hauaplatsi kasutajaks loetakse omaksed, kes on korraldanud hauaplatsil eelmise matmise, omaste puudumisel isik, kes hauaplatsi reaalselt kasutab.
(3) Senisel hauaplatsi kasutajal on õigus esitada haldajale vormikohane taotlus kasutuslepingu sõlmimiseks viie aasta jooksul arvates eeskirja jõustumisest. Vormikohane taotlus on kättesaadav koguduse koduleheküljel. Kõigi seniste hauaplatsi kasutajatega, kes esitavad taotluse, sõlmitakse kasutuslepingud pärast kõigi andmete tõesuse kontrollimist, kuid mitte hiljem kui ühe aasta jooksul taotluse esitamisest.
§ 18. Eeskirja jõustumine
Eeskiri jõustub 01.august 2013.a.

References: § 5

§ 6

§ 7
 §7

§ 8

§ 9
 §7

§ 12

§ 13

§ 14

§ 15

§ 16
 § 7

§ 18